Rikunarita-ORG/Wikinium huggingface dataset:
# চীনা ভাৱচিত্ৰ সংস্কৃতি বৃত্ত

পূব এছিয়াৰ সাংস্কৃতিক ক্ষেত্ৰ

**চীনা ভাৱচিত্ৰ সংস্কৃতি বৃত্ত** , পূব এছিয়াৰ সাংস্কৃতিক ক্ষেত্ৰ, যাক চাইনোস্ফিয়াৰ, চাইনিক বিশ্ব, চাইনিটিক জগত, চীনা সাংস্কৃতিক ক্ষেত্ৰ, চীনা চৰিত্ৰ ক্ষেত্ৰখনে পূব আৰু দক্ষিণ-পূব এছিয়াৰ একাধিক দেশক সামৰি লৈছে যিবোৰ ঐতিহাসিকভাৱে চীনা সংস্কৃতিৰ দ্বাৰা প্ৰভাৱিত হৈছিল। শৈক্ষিক ঐকমত্য অনুসৰি পূব এছিয়াৰ সাংস্কৃতিক ক্ষেত্ৰখন চাৰিটা সত্তাৰে গঠিত: বৃহত্তৰ চীন, জাপান, কোৰিয়া আৰু ভিয়েটনাম। আন সংজ্ঞাসমূহত কেতিয়াবা মংগোলিয়া আৰু ছিংগাপুৰৰ দৰে আন দেশসমূহো অন্তৰ্ভুক্ত কৰা হয়

সাম্ৰাজ্যবাদী চীন আছিল এখন আঞ্চলিক শক্তি আৰু ই উপনৈযুক্ত ৰাষ্ট্ৰ আৰু চুবুৰীয়া ৰাষ্ট্ৰসমূহৰ ওপৰত প্ৰভাৱ পেলাইছিল, ইয়াৰ ভিতৰত জাপান, কোৰিয়া আৰু ভিয়েটনাম আদিও আছিল। এই পাৰস্পৰিক ক্ৰিয়া-কলাপে কনফুচিয়াছ, বৌদ্ধ আৰু তাও ধৰ্মত শিপাই থকা মতাদৰ্শগত আৰু সাংস্কৃতিক প্ৰভাৱ আনিছিল। ধ্ৰুপদী ইতিহাসৰ সময়ছোৱাত চাৰিওটা সংস্কৃতিয়ে নিজ নিজ সম্ৰাটৰ অধীনত এক উমৈহতীয়া সাম্ৰাজ্যবাদী ব্যৱস্থাৰ অংশীদাৰ আছিল। চীনা উদ্ভাৱনে শাসন, দৰ্শন, বিজ্ঞান আৰু কলাৰ ক্ষেত্ৰত অন্যান্য সংস্কৃতিৰ উদ্ভাৱনক প্ৰভাৱিত কৰিছিল, আৰু ইয়াৰ দ্বাৰা প্ৰভাৱিত হৈছিল। লিখিত ধ্ৰুপদী চীনা সাহিত্যিক, সাংস্কৃতিক, বৈজ্ঞানিক আৰু অৰ্থনৈতিক আদান-প্ৰদানৰ বাবে আঞ্চলিক ভাষাত পৰিণত হয় আৰু চীনা আখৰ (হাঞ্জি) জাপান, কোৰিয়া আৰু ভিয়েটনামত স্থানীয়ভাৱে অভিযোজিত হৈ পৰে।

## সংস্কৃতি

### কলা

স্থাপত্য: পূব এছিয়াৰ সাংস্কৃতিক ক্ষেত্ৰৰ দেশসমূহে (জাপান, কোৰিয়া, ভিয়েটনাম, টাইৱান) প্ৰাচীন চীনৰ স্থাপত্যৰ পৰা উদ্ভৱ হোৱা এক উমৈহতীয়া স্থাপত্য শৈলীৰ অংশীদাৰ।
কেলিগ্ৰাফী: চীনা আখৰৰ কেলিগ্ৰাফী।
কমিক: মাংগা
যুদ্ধ কলা: কুং ফু, টাইকোৱাণ্ডো আৰু হাপ্কিডো; কাৰাটে, আইকিডো, জুডো আৰু ছুমো
সংগীত: চীনা বাদ্যযন্ত্ৰ, যেনে এৰহু আদিয়ে কোৰিয়া, জাপান, টাইৱান, ভিয়েটনামৰ বাদ্যযন্ত্ৰক প্ৰভাৱিত কৰিছে।

### সাহিত্য

পূব এছিয়াৰ সাহিত্য সংস্কৃতিৰ ভিত্তি হৈছে সাহিত্যিক চীনা ভাষাৰ ব্যৱহাৰ, যিটো সমগ্ৰ অঞ্চলটোত পণ্ডিত আৰু চৰকাৰৰ মাধ্যম হৈ পৰিছিল। যদিও এই প্ৰতিখন দেশেই স্থানীয় ভাষাৰ লেখা ব্যৱস্থা গঢ়ি তুলি জনপ্ৰিয় সাহিত্যৰ বাবে ব্যৱহাৰ কৰিছিল, তথাপিও তেওঁলোকে সকলো আনুষ্ঠানিক লেখাৰ বাবে চীনা ভাষা ব্যৱহাৰ কৰি থাকিল যেতিয়ালৈকে ১৯ শতিকাৰ শেষৰ ফালে উত্থাপিত জাতীয়তাবাদে ইয়াক উটুৱাই লৈ গ’ল।

## অৱস্থান

* চীন
	+ হংকং
	+ সাঁচ:Country data মাকাও
	+ টাইৱান
* জাপান
* দক্ষিণ কোৰিয়া
* ভিয়েটনাম
* উত্তৰ কোৰিয়া
# ধনগুলৈ

হাৰ্মান হেণ্ড্ৰিচ (১৮৫৪–১৯৩১)ৰ উইল অ' দ্য উইচপ এণ্ড দ্য স্নেক চিত্ৰত ধনগুলৈৰ চিত্ৰ
**ধনগুলৈ** (ইংৰাজী:  jack-o’-lantern, friar’s lantern, will-o’-the-wisp) পচা বস্তু আদি থকা জেকা ঠাইৰ পৰা ওলোৱা এবিধ বায়ু বাষ্পৰ সংস্পৰ্শত জ্বলি উঠাৰ ফলত সৃষ্টি হোৱা জুই। পতিত বা পৰিত্যক্ত জলাহভূমিত মাজে মাজে ৰাতি এনে অস্থায়ী অগ্নিশিখা দেখা যায়। ইয়াক অন্যান্য নাম যেনে- উকধনগুলৈ, গুলৈ, আধামূৰী, আধা-মূৰীয়া, আধামুণ্ডী আদিৰেও জনা যায়। pronamika dutta

## সৃষ্টিৰ প্ৰক্ৰিয়া

জৈৱ পদাৰ্থৰ, বিশেষকৈ, প্ৰাণীদেহৰ পচনৰ ফলত ফছফিন বা মিথেন বা মাৰ্ছ গেছ উৎপন্ন হয় (শুকান ঠাইত সাধাৰণতে ফছফিন আৰু জলাহ অঞ্চল হ'লে মিথেন গেছ উৎপন্ন হয়)। এই দুয়োবিধ গেছ স্বাভাৱিকভাৱেই অক্সিজেনৰ সংস্পৰ্শলৈ আহি এটা বিস্ফোৰক মিশ্ৰণৰ সৃষ্টি কৰে। এই বিস্ফোৰক মিশ্ৰণ উৎপন্ন হোৱা ঠাইত যদি ফচফৰাছ-ডাই-অক্সাইড উৎপন্ন হৈ বায়ুৰ সংস্পৰ্শলৈ আহে,তেতিয়া তৎক্ষণাৎ আপোনা-আপুনি জুই জ্বলি উঠে। ইয়াকে ধনগুলৈ বুলি কোৱা হয়। এই জুইৰ আঁচ পোৱা মাত্ৰে ফছফিন আৰু মাৰ্চ গেছৰ বিস্ফোৰক মিশ্ৰণটোও মুহূৰ্তৰ ভিতৰত জ্বলি উঠে। ৰাতিৰ অন্ধকাৰত অ'ত-ত'ত এই জুই বহুদূৰৰ পৰা দেখা যায়। প্ৰবল বৰষুণতো ধনগুলৈৰ শিখা কমি বা নুমাই নাযায়। অৱশ্যে গেছ মিশ্ৰণটো এসময়ত জ্বলি-পুৰি শেষ হৈ যায়। তেতিয়াই হঠাৎ দপকৈ ধনগুলৈ নুমাই যায়।

## লোকবিশ্বাস

অতীজৰেপৰাই ধনগুলৈয়ে সাধাৰণ মানুহৰ মনত ভয়ৰ সঞ্চাৰ কৰি আহিছে। আগেয়ে মানুহে বিশ্বাস কৰিছিল যে কোনো কৃপণ মানুহে মাটিত পুতি থোৱা ধন-সোণবোৰ এনেদৰে জুই হৈ জ্বলে। সেয়ে ইয়াৰ নাম ধনগুলৈ।

## তথ্য সংগ্ৰহ
# জীৱন (দ্ব্যৰ্থতা দূৰীকৰণ পৃষ্ঠা)

**জীৱন** এনে এটা বৈশিষ্ট যাৰ জৰিয়তে জীৱিত আৰু মৃত জীৱৰ মাজৰ পাৰ্থক্য বুজিব পাৰি।

**জীৱন**ৰ অন্য কিছুমান অৰ্থ হৈছে:

* মানৱ জীৱন (দ্ব্যৰ্থতা দূৰীকৰণ পৃষ্ঠা)
* মানুহৰ অৱস্থা
* জীৱনী
* আত্মজীৱনী
* দৈনন্দিন জীৱন, দৈনিক এজন মানুহে যি কৰে বা অনুভৱ কৰে
* ব্যক্তিগত জীৱন, এজন ব্যক্তিৰ ব্যক্তিগত জীৱন, যি ৰাজহুৱা নহয়
# মৃত্যু

**মৃত্যু** (ইংৰাজী: Death) হৈছে এনে এটা অৱস্থা য'ত এটা জীৱৰ সকলো জৈৱিক ক্ৰিয়া বন্ধ হৈ যায়। বৰ্দ্ধিত বয়স, চিকাৰ, অপুষ্টি, ৰোগ, আত্মহত্যা, হত্যা, আকাল, জলাভাৱ, আৰু দুৰ্ঘটনা অন্য আঘাত যাৰ বাবে চূড়ান্ত আভ্যন্তৰিণ ক্ষতি আদিৰ বাবে জীৱৰ মৃত্যু হ'ব পাৰে। মৃত্যুৰ ঠিক পিছৰে পৰা জীৱদেহ পচিবলৈ আৰম্ভ কৰে। মৃত্যুক সাধাৰণতে দুখজনক বা বেয়া ঘটনা বুলি বিবেচনা কৰা হয়, কাৰণ মৃত্যুৰ পিছত মৃতক জনৰ লগত থকা সকলো আবেগিক বান্ধোনৰ অন্ত পৰে, বা মৃত্যুৰ ভয়, নেক্ৰ'ফ'বিয়া, দুঃচিন্তা, দুখ, শোক, আবেগিক বেদনা, অৱসাদ, সহানুভূতি, দয়া, নিঃসংগতা, বা নিৰুদ্দেশ।

## মৃত্যুৰ চিহ্নসমূহ

এটা উষ্ম তেজৰ জীৱৰ মৃত্যুৰ চিহ্ন বা লক্ষণবোৰ হৈছে:

* শ্বাসক্ৰিয়া বন্ধহোৱা।
* *কাৰ্ডিয়াক এৰেষ্ট*, হৃদ ক্ৰিয়া বন্ধ হৈ যোৱা (পালছ নেমাৰে)।
* *Pallor mortis*, মৃত্যুৰ ১৫-১২০ মিনিটৰ পাছত দেহটো শেঁতা পৰি যায়।
* *Livor mortis*, দেহৰ নিম্নাংশত তেজ গোট মাৰে (নিৰ্ভৰ কৰে)।
* *Algor mortis*, মৃত্যুৰ পিছত দেহৰ উষ্ণতা কমি যায়।
* *Rigor mortis*, মৃতদেহৰ হাত-ভৰি জঠৰ হৈ পৰে আৰু লৰচৰ কৰাবলৈ টান হয় বা দেহটো পচিবলৈ আৰম্ভ কৰে। দূৰ্গন্ধ সৃষ্টিৰে দেহৰ জটিল পদাৰ্থবোৰ সৰল পদাৰ্থলৈ ৰূপান্তৰ হ'বলৈ ধৰে।

## তথ্য সংগ্ৰহ
# ভূমি (অৰ্থনীতি)

প্ৰকৃতিৰ পৰা পোৱা সকলো ধৰণৰ সম্পদকে অৰ্থবিজ্ঞানত 'ভুমি' (Land) বুলি কোৱা হয়।

## ভূমিৰ বৈশিষ্ট্য

1. ভূমি প্ৰকৃতিৰ দান। মানুহৰ শ্ৰমেৰে ইয়াক উৎপাদন কৰিব নোৱাৰি। সেয়ে ভূমিৰ উৎপাদন ব্যয় নাই।
2. ভূমিৰ যোগান সীমাবদ্ধ। মানুহে কোনো কাৰণতে ভূমিৰ যোগান বঢ়াবো নোৱাৰে, কমাবও নোৱাৰে।
3. ভূমি স্থায়ী, অৰ্থাৎ ইয়াৰ মূল আৰু অবিনস্বৰ গুণ আছে। ভূমি কেতিয়াও ক্ষয় নাযায়।
4. ভূমিৰ স্থানান্তৰ যোগ্যতা নাই। ইয়াক এঠাইৰ পৰা আনঠাইলৈ স্থানান্তৰ কৰিব নোৱাৰি। ভূমি অলৰ-অচৰ। অৱশ্যে যদিও ভূমিৰ কায়িক স্থানান্তৰ গুণ নাই কিন্তু ইয়াৰ মালিকী স্বত্বৰ পৰিবৰ্তন হ’ব পাৰে।
5. ভূমি বিসম গুণসম্পন্ন। ভূমি সমগুণ সম্পন্ন নহয়। উৰ্ব্বৰতা, স্থান ইত্যাদিৰ ফালৰ পৰা ভূমি ভিন্ন ভিন্ন হয়।
6. ভূমিৰ উৎপাদন ক্ৰমহ্ৰাসমান উৎপন্ন বিধিৰ অধীন। একেখণ্ড ভূমিতে যেতিয়া উৎপাদন বৃদ্ধিৰ উদ্দেশ্যে শ্ৰম আৰু মুলধনৰ মাত্ৰা বৃদ্ধি কৰা হয়, তেতিয়া প্ৰান্তিক উৎপাদন ক্ৰমে হ্ৰাস পায় বা মুঠ উৎপাদন ক্ৰমহ্ৰাসমান গতিত বৃদ্ধি পায়।

## তথ্য সংগ্ৰহ
# লৌহ যুগ

**লৌহ যুগ** (ইং: Iron Age) হৈছে ব্ৰঞ্জ যুগৰ পৰৱৰ্ত্তী কাল য’ত আধুনিক মানুহে লোৰ ব্যৱহাৰ শিকিছিল আৰু বহুলভাৱে ইয়াৰ ব্যৱহাৰ কৰিছিল। অতি কমেও ১২০০ খ্ৰী:পূ:তে এনাটলিয়াত লোৰ উৎপাদন কৰাৰ প্ৰমাণ পোৱা গৈছে।

লৌহ যুগটো লো আৰু তীখাৰ বহুল ব্যৱহাৰৰ কাৰণে জনাজাত। এই ধাতুকেইবিধৰ লগতে সমাজত হোৱা অন্যান্য পৰিৱৰ্তনবিলাকৰ ভিতৰত ভিন্নধৰণৰ কৃষিকাৰ্য, ধৰ্মীয় বিশ্বাস আৰু কলাত্মক ধাৰা আদি উল্লেখযোগ্য। পুৰাতাত্ত্বিক অৰ্থত লৌহ যুগে মানৱ সভ্যতাৰ এনে এক স্তৰক সূচায় য’ত কটা-ছিঙা কৰাৰ সঁজুলি আৰু অস্ত্ৰ-শস্ত্ৰ সাজিবলৈ লোৰ ব্যৱহাৰ কৰা হৈছিল। লৌহ যুগ মানৱ সভ্যতাৰ প্ৰাক ঐতিহাসিক কালৰ তিনিটা প্ৰধান পুৰাতাত্ত্বিক ভাগৰ (প্ৰস্তৰ যুগ, ব্ৰঞ্জ যুগ আৰু লৌহ যুগ) তৃতীয়টো ভাগ।

লৌহ যুগৰ সাহিত্যৰ ভিতৰত হাতেলিখা পৌৰাণিক লেখনিসমূহৰ কথা উনুকিয়াব পাৰি। সংস্কৃত আৰু চীনা সাহিত্যই সেই সময়ত বিকাশ লাভ কৰিছিল। অন্যান্য লেখনিৰ ভিতৰত অভেষ্টান গাঁথা, ভাৰতীয় বেদসমূহ আৰু হিব্ৰু বাইবেলৰ আটাইতকৈ পুৰণি ভাগবোৰৰ কথা ক’ব পাৰি। আখৰৰ সূচনা আৰু লিখিত ভাষাৰ বিকাশে লৌহ যুগক ইয়াৰ পূৰ্বৱৰ্ত্তী যুগসমূহৰ পৰা পৃথক কৰিছে। লিখিত ভাষাৰ বিকাশে পৌৰাণিক সাহিত্য আৰু লিপিৱদ্ধ বুৰঞ্জীৰ জন্ম দিছিল।

|  |
| --- |
|
 |

ইউৰোপ আৰু ইয়াৰ দাঁতি কাষৰীয়া অঞ্চলসমূহত লৌহ যুগৰ আৰম্ভণিৰ চিন অস্ত্ৰ-শস্ত্ৰ, অলংকাৰ, বাচন-বৰ্তন আদিত পৰিলক্ষিত হৈছিল যি সমূহীয়াভাৱে ব্ৰঞ্জ যুগতকৈ ভিন্ন আছিল। ব্ৰঞ্জ যুগৰ ধাতুৰ কাৰিকৰ বা কমাৰসকলৰ কাম-কাজ প্ৰাথমিক পৰ্যায়ৰ পৰা উন্নতি লাভ কৰি বিভিন্ন গঢ়্ৰ অলংকৰণৰ মাত্ৰা পাইছিলগৈ।

পুৰাতাত্ত্বিক দিশৰ পৰা লৌহ যুগৰ গুৰুত্ব কম কিয়নো বিশ্বৰ সকলো ঠাইতে একে সময়তে লৌহ যুগৰ আৰম্ভণি হোৱা নাছিল। প্ৰশান্ত মহাসাগৰৰ দক্ষিণৰ দ্বীপপুঞ্জ, আফ্ৰিকাৰ অভ্যন্তৰীণ অঞ্চল, উত্তৰ আৰু দক্ষিণ আমেৰিকাৰ একাংশ আদি ব্ৰঞ্জ যুগৰ প্ৰভাৱ নপৰাকৈয়ে পোনপটীয়াকৈ লৌহ যুগ পাইছিল।

## লৌহ যুগৰ ভাৰত

ভাৰতৰ ধাতুবিদ্যাৰ ইতিহাস খ্ৰী:পূ: ২য় সহস্ৰাব্দতে আৰম্ভ হয়। বৰ্তমান উত্তৰ প্ৰদেশৰ অন্তৰ্গত মলহাৰ, দাদুপুৰ, ৰাজা নালা কা টিলা আৰু লাহোৰাদেৱা আদি পুৰাতাত্ত্বিক থলীসমূহত খ্ৰী:পূ: ১৮০০-১২০০ ত লো ব্যৱহাৰৰ প্ৰমাণ পোৱা গৈছে। হায়দৰাবাদৰ পুৰাতাত্ত্বিক খননথলীসমূহত লৌহ যুগৰ এক সমাধিস্থল পোৱা গৈছ।
খ্ৰীষ্টপূৰ্ব ১ম সহস্ৰাব্দৰ আৰম্ভণিতে ভাৰতত লোৰ বহুল বিকাশ হৈছিল। পূব ভাৰতত খ্ৰীষ্টপূৰ্ব ১ম সহস্ৰাব্দৰ এটা লৌহকৰ্ম কেন্দ্ৰ পোৱা গৈছে। দক্ষিণ ভাৰতত খ্ৰী:পূ: ১২শ ৰ পৰা ১১শ সহস্ৰাব্দৰ ভিতৰতে লোৰ আৱিৰ্ভাব ঘটে। ভাৰতীয় উপনিষদসমূহতো ধাতুবিদ্যাৰ উল্লেখ আছে। মৌৰ্য যুগত ধাতুবিদ্যাই প্ৰসাৰ লাভ কৰে। খ্ৰী:পূ: ৩০০-ৰ পৰা খ্ৰীষ্টিয় ২০০ চন মানৰ ভিতৰলৈ দক্ষিণ ভাৰতত উন্নতমানৰ তীখা উৎপাদন কৰিব পৰা হয়গৈ।

## তথ্য সংগ্ৰহ
# সত্যযুগ

**সত্যযুগ** (দেৱনাগৰী: सत्य युग) হ'ল হিন্দু শাস্ত্ৰ অনুযায়ী, চাৰিটা যুগৰ প্ৰথম যুগ। অন্য যুগসমূহ হ'ল ত্ৰেতাযুগ, দ্বাপৰযুগ আৰু কলিযুগ। ব’হাগ মাহৰ শুক্ল পক্ষ তৃতীয়া তিথিত দেওবাৰে সত্যযুগৰ উৎপত্তি। ইয়াৰ পৰিমাণ ১৭,২৮,০০০ বছৰ। অৱতাৰ সংখ্যা চাৰিটা। মৎস্য (মাছ), কূৰ্ম (কাছ), বৰাহ (গাহৰি), নৰসিংহ (মানুহ আৰু সিংহৰ সমন্বিত ৰূপ)। ছয়জন শাসক। সকলো পুণ্য আছিল, পাপ নাছিল। প্ৰাণ আছিল মজাৰ। মৃত্যু আছিল ইচ্ছাধীন। সোণৰ পাত্ৰ ব্যৱহাৰ কৰা হৈছিল। বেদ আছিল সামবেদ। তীৰ্থ আছিল পুষ্কৰ তীৰ্থ। তাৰ ব্ৰহ্মনাম আছিল- নাৰায়ণৰ পৰা বেদ, নাৰায়ণৰ পৰা অক্ষৰা, নাৰায়ণৰ পৰা মুক্তি, নাৰায়ণৰ পৰা গতি। অৰ্থাৎ নাৰায়ণ পৰম বেদ, নাৰায়ণ পৰম অক্ষৰ, নাৰায়ণ পৰম মুক্তি, নাৰায়ণ পৰম গতি।
# ছেলেনে

| ছেলেনে |
| --- |
| চন্দ্ৰৰ ব্যক্তিত্ব |
|  ছেলেনেৰ মূৰ্তি |
| অন্য নাম | মেনে (Μήνη) |
| গ্ৰীক | Σελήνη |
| নিবাস | আকাশ |
| গ্ৰহ | চন্দ্ৰ |
| প্ৰাণী | ঘোঁৰা, ষাঁড়, এন্দুৰ |
| বাৰ | সোমবাৰ (*hēméra Selḗnēs*) |
| সঙ্গী | এণ্ডিমিয়ন |
| পিতৃ-মাতৃ | হাইপেৰিয়ন আৰু থেইয়া |
| সহোদৰ | হেলিঅ'ছ আৰু ইঅ’ছ |
| ৰোমান সমাৰ্থক | লুনা |
| ফ্ৰাইজিয়ান (Phrygian) সমাৰ্থক | মানৱ |

**ছেলেনে** (/sɪˈliːniː/; প্ৰাচীন গ্ৰীক: Σελήνη; ইংৰাজী: Selene, অৰ্থাৎ "চন্দ্ৰ") প্ৰাচীন গ্ৰীক পৌৰাণিক কাহিনী আৰু ধৰ্ম অনুসৰি চন্দ্ৰক প্ৰতিনিধিত্ব কৰা দেৱী আৰু ব্যক্তিত্ব। তেওঁক মেনে (MEH-neh) নামেৰেও জনাজাত৷ পৰম্পৰাগতভাৱে তেওঁ টাইটান দেৱতা হাইপেৰিয়ান আৰু থেইয়াৰ কন্যা আৰু সূৰ্য্য দেৱতা হেলিঅ'ছ আৰু পুৱাৰ দেৱী ইঅ’ছৰ ভগ্নী। তেওঁ নিজৰ চন্দ্ৰৰথত উঠি আকাশৰ ওপৰেৰে পৰিভ্ৰমণ কৰে। জ্যুছ, পান, মৰ্ত্যলোকৰ এণ্ডিমিয়ানকে ধৰি বিভিন্ন জনক তেওঁৰ প্ৰেমিকৰ ৰূপত উপস্থাপন কৰা হয়। উত্তৰ-ধ্ৰুপদী যুগত ছেলেনেক প্ৰায়ে আৰ্টিমিচৰ সৈতে চিনাক্ত কৰা যায়, ঠিক যেনেকৈ তেওঁৰ ভাতৃ হেলিঅ'ছক এপ'ল'ৰ সৈতে চিনাক্ত কৰা হয়। ছেলেনে আৰু আৰ্টিমিচ হেকেটৰ সৈতেও জড়িত আৰু তিনিওকে চন্দ্ৰ আৰু চন্দ্ৰ দেৱী হিচাপে গণ্য কৰা হৈছিল যদিও কেৱল ছেলেনেকহে চন্দ্ৰৰ ব্যক্তিত্ব হিচাপে গণ্য কৰা হৈছিল।

ৰোমান ধৰ্ম আৰু পৌৰাণিক কাহিনীত তেওঁৰ সমতুল্য দেৱী লুনা।

## কিংবদন্তি

প্ৰতিদিনে আকাশেদি নিজৰ ৰথ চলাই পৰিভ্ৰমণ কৰা সূৰ্য্য দেৱতা হেলিঅ'ছৰ দৰেই ছেলেনেও আকাশেদি নিজৰ ৰথ চলাই পৰিভ্ৰমণ কৰে বুলি কোৱা হয়। হোমাৰ বা হেচিয়ড কাব্যত কিন্তু ছেলেনেৰ ৰথৰ বিষয়ে কোনো উল্লেখ নাই৷

মৰ্ত্যৰ সুদৰ্শন এণ্ডিমিয়নৰ সৈতে প্ৰেমৰ বাবে ছেলেনে বেছিকৈ পৰিচিত। সপ্তম শতিকাৰ শেষৰ ফালে – খ্ৰীষ্টপূৰ্ব ষষ্ঠ শতিকাৰ আৰম্ভণিৰ কবি ছাফোৱে আপাত দৃষ্টিত ছেলেনে আৰু এণ্ডিমিয়নৰ কথা উল্লেখ কৰিছিল। কিন্তু কাহিনীটোৰ প্ৰথম বিৱৰণ খ্ৰীষ্টপূৰ্ব তৃতীয় শতিকাৰ ৰোডছৰ এপ'লনিয়াছৰ আৰ্গ'ন'টিকাৰ পৰা আহিছে, য'ত ছেলেনেৰ "উন্মাদ আবেগ" আৰু লেটমাছ পৰ্বতৰ এটা গুহাত "সুন্দৰ এণ্ডিমিয়ন"ক লগ কৰিবলৈ যোৱাৰ কথা কোৱা হৈছে৷

## তথ্য সংগ্ৰহ
# গ্ৰেগৰিয়ান বৰ্ষপঞ্জী

**গ্ৰেগৰিয়ান বৰ্ষপঞ্জী**, **প্ৰাশ্চাত্য বৰ্ষপঞ্জী**, **ইংৰাজী বৰ্ষপঞ্জি** বা **খ্ৰীষ্টাব্দ** হ’ল আন্তৰ্জাতিকভাৱে প্ৰায় সৰ্বত্ৰ স্বীকৃত বৰ্ষপঞ্জী। ১৫৮২ চনৰ ২৪ ফেব্ৰুৱাৰীত পোপ ত্ৰয়োদশ গ্ৰেগৰিৰ (ইংৰাজী: Pope Gregory XIII) এক আদেশ অনুসাৰে এই বৰ্ষপঞ্জীৰ প্ৰচলন ঘটে। সেই বছৰ কিছু মুষ্টিমেয় ৰোমান কেথলিক দেশে গ্ৰেগৰিয় বৰ্ষপঞ্জী গ্ৰহণ কৰে আৰু পৰৱৰ্তী সময়ত ক্ৰমশ অন্যান্য দেশসমূহটো এইটো গৃহীত হয়।

পোপ ত্ৰয়োদশ গ্ৰেগৰিৰ দ্বাৰা বৰ্ষপঞ্জী সংস্কাৰৰ প্ৰয়োজনীয়তা আছিল কাৰণ পূৰ্বৱৰ্তী জুলিয়ান বৰ্ষপঞ্জীৰ গণনা অনুসাৰে এইটো মহাবিষুৱৰ পৰা আন এটা মহাবিষুৱ পৰ্যন্ত সময়কাল ধৰা হৈছিল ৩৬৫.২৫ দিন, যি প্ৰকৃত সময়কালৰ পৰা প্ৰায় ১১ মিনিট কম। এই ১১ মিনিটৰ পাৰ্থকৰ ফলত প্ৰতি ৪০০ বছৰৰ অন্তৰত মূল ঋতুৰ পৰা জুলিয়ান বৰ্ষপঞ্জীৰ প্ৰায় তিন দিনৰ ব্যৱধান আছিল। পোপ ত্ৰয়োদশ গ্ৰেগৰিৰ সময়ত এই ব্যৱধান ক্ৰমশ বাঢ়ি গৈছিল ১০ দিন আৰু ফলস্বৰূপে মহাবিষুৱ ২১ মাৰ্চৰ পৰিৱৰ্তে ১১ মাৰ্চ পঢ়িছিল। যিহেতু খ্ৰীষ্টিয় উৎসৱ ইষ্টাৰৰ দিন নিৰ্ণয়ৰ লগত মহাবিষুৱ জড়িত সেয়ে মহাবিষুৱৰ লগত জুলিয়ান বৰ্ষপঞ্জীৰ এই ব্যৱধান ৰোমান কেথলিক গিৰ্জাৰ বাবে অপ্ৰত্যাশিত আছিল।

গ্ৰেগোৰিয়ান বৰ্ষপঞ্জীৰ সংস্কাৰ দুটা ভাগত বিভক্ত আছিল: পূৰ্বৱৰ্তী জুলিয়ান বৰ্ষপঞ্জীৰ সংস্কাৰ আৰু ইষ্টাৰৰ তাৰিখ নিৰ্ণয়ৰ বাবে গিৰ্জাত ব্যৱহৃত চান্দ্ৰ পঞ্জিকাৰ সংস্কাৰ। জনৈক চিকিৎসক অ্যালয়চিয়াচ লিলিয়াচৰ দ্বাৰা প্ৰস্তাৱৰ সামান্য পৰিৱৰ্তন ঘটায়েই এই সংস্কাৰ সাধন কৰা হয়।

## বৰ্ণনা

গ্ৰেগৰিয়ান বৰ্ষপঞ্জী এখন সৌৰ পঞ্জিকা। গ্ৰেগৰিয়ান বৰ্ষপঞ্জী গাণিতিক বৰ্ষপঞ্জিকা। গ্ৰেগৰিয়ান বৰ্ষপঞ্জিকাত ১ বছৰত ১২ মাহ থাকে।

| ক্ৰমিক | নাম | দিন |
| --- | --- | --- |
| ১ | জানুৱাৰী | ৩১ |
| ২ | ফেব্ৰুৱাৰী | ২৮ বা ২৯ |
| ৩ | মাৰ্চ | ৩১ |
| ৪ | এপ্ৰিল | ৩০ |
| ৫ | মে’ | ৩১ |
| ৬ | জুন | ৩০ |
| ৭ | জুলাই | ৩১ |
| ৮ | আগষ্ট | ৩১ |
| ৯ | ছেপ্টেম্বৰ | ৩০ |
| ১০ | অক্টোবৰ | ৩১ |
| ১১ | নৱেম্বৰ | ৩০ |
| ১২ | ডিচেম্বৰ | ৩১ |

## ঘটনাপঞ্জী

## তথ্য সংগ্ৰহ

## বাহ্যিক সংযোগ

* Gregorian calendar on *In Our Time* at the BBC. (listen now)
* Calendar Converter
* Inter Gravissimas (Latin and French plus English)
* History of Gregorian Calendar
* The Perpetual Calendar Gregorian Calendar adoption dates for many countries.
* World records for mentally calculating the day of the week in the Gregorian Calendar
* The Calendar FAQ – Frequently Asked Questions about Calendars
* Today's date (Gregorian) in over 400 more-or-less obscure foreign languages Archived 2017-06-29 at the Wayback Machine
# ঘৰুৱাকৰণ

**ঘৰুৱাকৰণ** (ইংৰাজী: Domestication; লেটিন *Domesticus*ৰ পৰা: "ঘৰত থকা") হৈছে কোনো জীৱসমষ্টিৰ কৰ্ষণ বা পালন কৰা। ই ঘৰুৱা বা ব্যৱসায়িকভাৱে পৰ্যায়ত হ'ব পাৰে। ঘৰুৱাকৰণত জীৱৰ ভৌতিক অৱস্থিতি, আচৰণগত বৈশিষ্ট, শাৰীৰিক আকাৰ, নোমৰ গুণগত মান বা বৰণ, বৃদ্ধিৰ হাৰ, জীৱন কাল, উৎপাদন, আৰু অন্য বহু দিশৰ ওপৰত গুৰুত্ব প্ৰদান কৰা হয়। পালিত জীৱবোৰ মানুহ বা মানুহৰ ক্ৰিয়াকলাপৰ ওপৰত নিৰ্ভৰশীল হৈ পৰে, কেতিয়াবা এনে প্ৰাণীবোৰে বন্য জীৱন যাপন কৰাৰ ক্ষমতাও হেৰুৱাই পেলাই। ঘৰুৱাকৰণ আৰু পালন কাৰ্যৰ মাজৰ পাৰ্থক্য হৈছে, এই ক্ষেত্ৰত জীৱবোৰৰ কেৱল আচৰণ বা পৰিৱেশতান্ত্ৰিক সামাজিকতাই সলনি নহয় লগতে ধ্বনিগত প্ৰকাশভংগী আৰু জিনীয় প্ৰকাৰো সলনি হয়। ঘৰুৱাকৰণ বুলিলে কেৱল প্ৰাণীৰ পোহ-পাল কৰাকে নুবুজাই, ই উদ্ভিদ, ভেঁকুৰ আৰু অন্য জীৱকো ঘৰুৱা ভাৱে কৰ্ষণ কৰা বুজায়। প্ৰাথমিকভাৱে সৌন্দৰ্য বৰ্ধনৰ বাবে ঘৰুৱাকৰণ কৰা উদ্ভিদসমূহক ঘৰুৱা বা আলংকৰিক উদ্ভিদ বোলে, আৰু খাদ্য উৎপাদনৰ বাবে বৃহৎ পৰিসৰত পালন কৰা উদ্ভিদবোৰ হৈছে শস্য। এনে ঘৰুৱা উদ্ভিদ আৰু বন্য প্ৰজাতিবোৰৰ মাজত কোনো পাৰ্থক্য নেথাকে। ঘৰুৱাভাৱে সংগলাভৰ বাবে পালন কৰা প্ৰাণীবোৰক পোহনীয়া আৰু ব্যৱসায়িক লাভালাভৰ বাবে পালন কৰা প্ৰাণীবোৰক ফাৰ্ম এনিমেল বা পালিত পশু বোলে।
# মামী

ব্ৰিটিছ সংগ্ৰহালয়ত সংৰক্ষিত এটা মামী
**মামী** (ইংৰাজী: Mummy) হ'ল প্ৰাচীন ইজিপ্টৰ লোকসকলে বিশেষ পদ্ধতিৰে অক্ষত অৱস্থাত সংৰক্ষিত কৰি ৰখা মানুহ (বা আন জীৱৰ) মৃতদেহ। আজিৰপৰা ৫০০০ বছৰ আগেয়েই মিছৰীয় লোকসকলে নানা ৰাসায়নিক পদাৰ্থ মিহলাই মৃতদেহ সমূহ সংৰক্ষণ কৰি ৰখা কৌশলৰ বিষয়ে জানিছিল। সাধাৰণতে প্ৰাচীন ইজিপ্টৰ (এতিয়াৰ ইজিপ্তৰ) ৰাজপৰিয়ালৰ সদস্য বা তেনে কোনো সম্ভ্ৰান্ত পৰিয়ালৰ লোকসকলৰ মৃতদেহসমূহ মামী হিচাপে সংৰক্ষণ কৰি ৰখা হৈছিল।
মিছৰবাসীসকলে বিশ্বাস কৰিছিল যে মৃত্যুৰ পাছত মৃতদেহৰ কোনো অনিষ্ট নহ'লে তেওঁ জীৱিত অৱস্থাত থকাৰ দৰে স্বৰ্গত বাস কৰিবলৈ পায়।

## তথ্যসূত্ৰ
# চন্দ্ৰ গ্ৰহণ

আংশিক চন্দ্ৰ গ্ৰহণ লাগি ক্ৰমে চন্দ্ৰ পৃথিৱীৰ ছাঁৰ পৰা আঁতৰি যোৱা দৃশ্য। ২০১৯ চনৰ ১৭ জুলাই তাৰিখে হোৱা চন্দ্ৰ গ্ৰহণ।
**চন্দ্ৰ গ্ৰহণ** (ইংৰাজী: Lunar eclipse) হৈছে এক মহাজাগতিক পৰিঘটনা। যেতিয়া পৃথিৱীৰ ছাঁ সম্পূৰ্ণৰূপে চন্দ্ৰৰ ওপৰত পৰে,তেতিয়াই চন্দ্ৰগ্ৰহণ হোৱা বুলি কোৱা হয়। এই পৰিঘটনা তেতিয়াই সম্ভৱ হয় যেতিয়া সূৰ্য, পৃথিৱী আৰু চন্দ্ৰ সম্পূৰ্ণৰূপে বা নিকটতম স্থানত একে ৰৈখিক হয়, কেৱল পূৰ্ণিমা তিথিতহে চন্দ্ৰগ্ৰহণ হয়।

চন্দ্ৰগ্ৰহণৰ প্ৰকাৰ আৰু দৈৰ্ঘ্য চন্দ্ৰৰ কক্ষপথৰ সৈতে পৃথিৱীৰ কক্ষই কটাকটি কৰা একোটা মূৰৰ পৰা ইয়াৰ দূৰত্বৰ ওপৰত নিৰ্ভৰশীল।

পূৰ্ণগ্ৰাস চন্দ্ৰ গ্ৰহণৰ সময়ত কেতিয়াবা চন্দ্ৰটো ৰঙা দেখা যায়। ইয়াক *তেজৰঙা চন্দ্ৰ*, *ৰঙা জোন*, *ৰক্তিম চন্দ্ৰ* বুলি কোৱা হয়। এই সময়ত পৃথিৱীয়ে সম্পূৰ্ণৰূপে সূৰ্যৰ ৰশ্মি আহি চন্দ্ৰত পৰাত বাধা দিয়ে। কেৱলমাত্ৰ পৃথিৱীৰ বায়ুমণ্ডলৰ মাজেৰে গৈ চন্দ্ৰত পৰা ৰশ্মিহে চন্দ্ৰই প্ৰতিফলিত কৰিব পাৰে। সূৰ্যাস্ত আৰু সূৰ্যোদয়ৰ সময়ত সূৰ্যটো ৰঙাহোৱাৰ দৰেই এই সময়ত চন্দ্ৰটো ৰঙা দেখা যায়।

ৰাতি হৈ থকা পৃথিৱীৰ যিকোনো অংশৰ পৰায়েই চন্দ্ৰগ্ৰহণ প্ৰত্যক্ষ কৰিব পাৰি। পূৰ্ণগ্ৰাস চন্দ্ৰগ্ৰহণ এটি প্ৰায় দুঘণ্টা পৰ্যন্ত বাহাল থাকিব পাৰে। পূৰ্ণিমাৰ পূৰ্ণ চন্দ্ৰৰ পোহৰতকৈ গ্ৰহণৰ সময়ৰ চন্দ্ৰৰ পোহৰ কম হোৱা বাবে এই মহাজাগতিক ঘটনাটো খালি চকুৰেই প্ৰত্যক্ষ কৰিব পাৰি।

## চন্দ্ৰ গ্ৰহণৰ প্ৰকাৰ

 পৃথিৱীৰ দুই প্ৰকাৰৰ ছাঁ ক্ৰমে প্ৰচ্ছায়া আৰু উপচ্ছায়াৰ জ্যামিতিয় ব্যাখ্যা(সূৰ্য, পৃথিৱী তথা চন্দ্ৰৰ আকাৰ আৰু দূৰত্বৰ কোনো একক অনুকৰণ কৰা হোৱা নাই)
পৃথিৱীৰ ছাঁক দুটা ভাগত ভাগ কৰিব পাৰি: প্ৰচ্ছায়া আৰু উপচ্ছায়া। পৃথিৱীয়ে প্ৰচ্ছায়া (পৃথিৱীৰ ছাঁৰ মধ্য অংশ) অংশত সূৰ্যৰ বিকিৰিত ৰশ্মিৰ প্ৰৱেশ সম্পূৰ্ণৰূপে বাৰণ কৰে। সেয়ে হ'লেও যিহেতু চন্দ্ৰাকাশত সূৰ্যৰ ব্যাস প্ৰায় পৃথিৱীৰ ব্যাসৰ এক চতুৰ্থাংশ প্ৰদৰ্শিত হয় গতিকে পৃথিৱীয়ে সূৰ্যৰ ৰশ্মিক উপচ্ছায়া অংশত আংশিক হে বাধা দিব পাৰে।

### খণ্ডছাঁয়া যুক্ত চন্দ্ৰ গ্ৰহণ

খণ্ডছাঁয়া যুক্ত চন্দ্ৰ গ্ৰহণ হোৱাৰ সময়ত চন্দ্ৰটো পৃথিৱীৰ উপচ্ছায়া অংশইদি পাৰ হৈ যায়। অৰ্থাৎ পৃথিৱীৰ উপচ্ছায়া চন্দ্ৰৰ ওপৰত পৰাত চন্দ্ৰটো আংশিক ঢাকখাই পৰে আৰু এই গ্ৰহণ খালি চকুৰে তেতিয়াহে প্ৰত্যক্ষ কৰিব পাৰি যেতিয়া চন্দ্ৰটোৰ প্ৰায় ৭০% অংশ পৃথিৱীৰ উপচ্ছায়াৰ গ্ৰাসত থাকে। বিশেষ খণ্ডছাঁয়া যুক্ত চন্দ্ৰ গ্ৰহণ বুলিলে সেই খণ্ডছাঁয়া যুক্ত চন্দ্ৰ গ্ৰহণক বুজা যায়, যেতিয়া চন্দ্ৰৰ সম্পূৰ্ণ অংশই পৃথিৱীৰ উপচ্ছায়াৰ আৱৰ্তত থাকে। চন্দ্ৰৰ যি অংশ পৃথিৱীৰ প্ৰচ্ছায়া অংশৰ একেবাৰে ওচৰত থাকে সেই অংশ তুলনামূলক ভাৱে বেছি অন্ধকাৰ হৈ দেখা দিয়ে।

## তথ্যউৎস
# চিয়োনবাদ

*দ্য জিৱিশ্ব ক্ৰনিকল* পত্ৰিকাৰ প্ৰথম পাত, ১৭ জানুৱাৰি ১৮৯৬, ৰাজনৈতিক চিয়োনবাদৰ জনক থিয়ডৰ হেৰ্জৰ লিখা এটি প্ৰবন্ধ দেখা গৈছে, তেওঁৰ *ডেৰ জুডেনষ্টাট* পুস্তিকাখন প্ৰকাশৰ এমহ আগত।
থিয়ডৰ হেৰ্জল আছিল আধুনিক চিয়োনবাদী আন্দোলনৰ প্ৰতিষ্ঠাতা। ১৮৯৬ চনত প্ৰকাশিত তেখেতৰ পুস্তিকা *ডেৰ জুডেনষ্টাট*ত তেওঁ ২০শ শতিকালৈ এক ভবিষ্যৎ স্বতন্ত্ৰ যিহূদী ৰাষ্ট্ৰ প্ৰতিষ্ঠাৰ সপোন দেখিছিল।
**চিয়োনবাদ** (হিব্ৰু: צִיּוֹנוּת *Tsiyyonut*; আৰবী: صهيونية; গ্ৰীক: Σιωνισμός *sionismós*; ইংৰাজী: Zionism) হ’ল যিহূদীসকলৰ এটা মতাদৰ্শ আৰু জাতীয়তাবাদী আন্দোলন যিটো মোটামুটিভাৱে কনান, প্ৰতিজ্ঞাত দেশ, পৱিত্ৰ দেশ, ইস্ৰায়েল দেশ অথবা ফিলিস্তিন অঞ্চলক কেন্দ্ৰ কৰি এটি যিহূদী ৰাষ্ট্ৰ পুনঃপ্ৰতিষ্ঠা আৰু পৃষ্ঠপোষকতাক সমৰ্থন কৰে। আধুনিক চিয়োনবাদ ১৯শ শতিকাৰ শেষফালে মধ্য আৰু পূব ইউৰোপলৈ এটি জাতীয় পুনৰজাগৰণ আন্দোলন হিচাপে—যিহূদী বিদ্বেষৰ নৱতৰঙ্গ এবং হাস্কালা বা যিহূদী আলোকায়ন উভয়ৰ প্ৰতিক্ৰিয়াস্বৰূপ—উদ্ভূত হৈছিল। এৰ পিছত আন্দোলনৰ বেছিৰভাগ নেতা ফিলিস্তিনত কাংক্ষিত ৰাষ্ট্ৰ স্থাপনৰ সৈতে মূল লক্ষ্যটিক জড়িত কৰিছিল, তৎকালীন সময়ত যে অঞ্চলটো উছমানীয় সাম্ৰাজ্যৰ নিয়ন্ত্ৰণত আছিল।

ইস্ৰায়েল প্ৰতিষ্ঠাৰ পিছৰ পৰা চিয়োনবাদী আন্দোলন যিহূদী ৰাষ্ট্ৰৰ পক্ষলৈ কথা কৈ আহিছে। কিছু কিছু ক্ষেত্ৰত আহাদ হাম কৰ্তৃক প্ৰতিষ্ঠিত অৰাজনৈতিক সাংস্কৃতিক চিয়োনবাদক চিয়োনবাদ বুলি চিহ্নিত কৰা হয়। খ্ৰীষ্টান চিয়োনবাদী বুলি পৰিচিত এটি পদ আছে যিটো দ্বাৰা ইসৰায়েল ৰাষ্ট্ৰৰ পক্ষত থকা অ-যিহূদী ব্যক্তিবোৰক বুজায়।[*উদ্ধৃতিৰ প্ৰয়োজন*]

চিয়োনবাদৰ পক্ষাৱলম্বনকাৰীগণ এইটোক এটি সামাজিক আৰু ধৰ্মীয় গোষ্ঠীৰ হজাৰ বছৰ আগত ত্যাগ কৰা ঠাইলৈ প্ৰত্যাবৰ্তন হিচাপে অভিহিত কৰে। চিয়োনবাদৰ সমালোচকসকলৰ মতে এইটো উপনিৱেশবাদী আৰু বৰ্ণবাদী মতৱাদ যিটোয়ে ফিলিস্তিনৰ স্থানীয় আদিবাসীসকলৰ অধিকাৰ হৰণ আৰু তেওঁলোকক বহিষ্কাৰক সমৰ্থন কৰে।

## তথ্য সংগ্ৰহ

উদ্ধৃতি ত্ৰুটি: `<ref>` টেগ্‌সমূহ "টোকা" নামৰ এটা গোটৰ বাবে আছে, কিন্তু তাৰ `<references group="টোকা"/>` টেগ্‌ পোৱা নগ'ল
# কম্পিউটাৰ হাৰ্ডৱেৰ

আধুনিক ব্যক্তিগত কম্পিউটাৰৰ হাৰ্ডৱেৰসমূহ:
1. মনিটৰ
 2. মাডাৰবৰ্ড
3. চি পি ইউ
4. RAM
5. এক্সপান্সন কাৰ্ড
6. শক্তি বিতৰণ ইউনিট
7. অপ্টিকেল ডিস্ক ড্ৰাইভ
8. হাৰ্ড ডিস্ক ড্ৰাইভ
9. কীবৰ্ড
10. মাউচ
এটি কম্পিউটাৰক সাধাৰণতে দুভাগত ভাগ কৰা হয়: **হাৰ্ডৱেৰ** আৰু চফ্টৱেৰ। হাৰ্ডৱেৰ হৈছে সেইখিনি অংশ, যাক চকুৰে দেখা যায় আৰু স্পৰ্শ কৰিব পৰা যায়। উদাহৰণ স্বৰূপে মনিটৰ, মাউচ, মাডাৰবৰ্ড, হাৰ্ড ডিস্ক ইত্যাদি। বিভিন্ন কম্পিউটাৰ হাৰ্ডৱেৰ অংশৰে এটি ব্যক্তিগত কম্পিউটাৰ তৈয়াৰ কৰা হয়। তাৰ পাছত ইয়াত অপাৰেটিং চিষ্টেম ইনষ্টল কৰা হয় আৰু ব্যৱহাৰকাৰীৰ প্ৰয়োজন অনুসৰি বিভিন্ন চফ্টৱেৰ ইনষ্টল কৰা হয়।

## কম্পিউটাৰ হাৰ্ডৱেৰৰ শ্ৰেণীবিভাজন

হাৰ্ডৱেৰসমূহক বিভিন্ন ধৰণে শ্ৰেণীবিভাজন কৰিব পৰা যায়। ইয়াত প্ৰক্ৰিয়াকৰণৰ স্তৰ অনুসৰি শ্ৰেণীবিভাজিত কৰা হৈছে:

1. **ইনপুট যন্ত্ৰাংশ**: যিবোৰ যন্ত্ৰাংশৰ দ্বাৰা কম্পিউটাৰক নিৰ্দেশ প্ৰদান কৰিব পাৰি অৰ্থাৎ ইনপুট দিব পাৰি, সেইবোৰক ইনপুট যন্ত্ৰ বোলা হয়। যেনে: কীবৰ্ড, মাউচ আদি।
2. **প্ৰক্ৰিয়াকৰণ যন্ত্ৰাংশ**: যিবোৰ যন্ত্ৰাংশৰ দ্বাৰা কম্পিউটাৰক প্ৰদত্ত নিৰ্দেশ প্ৰচেচ বা প্ৰক্ৰিয়া কৰা হয়, তাকে প্ৰক্ৰিয়াকৰণ বা প্ৰচেচিং যন্ত্ৰ বোলা হয়। কীবৰ্ডৰ সহায়ত প্ৰদান কৰা নিৰ্দেশ কীবৰ্ড পোৰ্টৰ মাধ্যমত মাডাৰবৰ্ড পাইগৈ, য’ত তাক প্ৰচেচ কৰা হয়। সেয়ে মাডাৰবৰ্ড হৈছে এটা প্ৰক্ৰিয়াকৰণ যন্ত্ৰ।
3. **আউটপুট যন্ত্ৰাংশ**: যিবোৰ যন্ত্ৰাংশৰ দ্বাৰা কম্পিউটাৰক প্ৰদত্ত নিৰ্দেশৰ ফলাফল দেখা যায়, সেইবোৰক আউটপুট যন্ত্ৰ বোলা হয়। যেনে: মনিটৰ, প্ৰিণ্টাৰ আদি।
4. **সংৰক্ষণ যন্ত্ৰাংশ**: যিবোৰ যন্ত্ৰাংশৰ দ্বাৰা প্ৰকৃয়াকৃত তথ্য বা ফলাফল সংৰক্ষণ কৰা হয়, সেইবোৰক সংৰক্ষণ বা ষ্টোৰেজ যন্ত্ৰাংশ বোলা হয়। যেনে: চিডি ৰোম, হাৰ্ড ডিস্ক আদি।

## তথ্যসূত্ৰ
# যন্ত্ৰ শিক্ষণ

**যন্ত্ৰ শিক্ষণ** বা **মেশ্বিন লাৰ্নিং** (**ML**) হৈছে কৃত্ৰিম বুদ্ধিমত্তাৰ এটা অধ্যয়নৰ ক্ষেত্ৰ যিয়ে পৰিসংখ্যাগত এলগৰিদমৰ বিকাশ আৰু অধ্যয়নৰ সৈতে জড়িত বিষয়, যিয়ে তথ্যৰ পৰা শিকিব পাৰে আৰু অদৃশ্য তথ্যলৈ সাধাৰণীকৰণ কৰিব পাৰে, আৰু এইদৰে স্পষ্ট নিৰ্দেশনা অবিহনে কাম সম্পন্ন কৰিব পাৰে। যন্ত্ৰ শিক্ষণৰ এটা উপশাখাৰ ভিতৰত আছে গভীৰ শিক্ষণ, এই ক্ষেত্ৰত হোৱা অগ্ৰগতিৰ ফলত পৰিসংখ্যাগত এলগৰিদমৰ এটা শ্ৰেণী স্নায়ু নেটৱৰ্কে পূৰ্বৰ বহুতো যন্ত্ৰ শিক্ষণ পদ্ধতিক পৰিৱেশনৰ ক্ষেত্ৰত অতিক্ৰম কৰিবলৈ অনুমতি দিছে।

যন্ত্ৰ শিক্ষণে প্ৰাকৃতিক ভাষা প্ৰক্ৰিয়াকৰণ, কম্পিউটাৰ দৃষ্টি, বাক্য চিনাক্তকৰণ, ইমেইল ফিল্টাৰিং, কৃষি, আৰু চিকিৎসাকে ধৰি বহু ক্ষেত্ৰত প্ৰয়োগ বিচাৰি পায়। ব্যৱসায়িক সমস্যাত যন্ত্ৰ শিক্ষণৰ প্ৰয়োগক ভৱিষ্যদ্বাণীমূলক বিশ্লেষণ বুলি জনা যায়।

পৰিসংখ্যা আৰু গাণিতিক অনুকূলন (গাণিতিক প্ৰগ্ৰেমিং) পদ্ধতিয়ে যন্ত্ৰ শিক্ষণৰ ভেটি গঠন কৰে। ডাটা মাইনিং হৈছে অধ্যয়নৰ এটা সম্পৰ্কীয় ক্ষেত্ৰ, যিয়ে তত্বাৱধানহীন শিক্ষণৰ জৰিয়তে অন্বেষণমূলক তথ্য বিশ্লেষণ (EDA)ৰ ওপৰত গুৰুত্ব আৰোপ কৰে।

তাত্ত্বিক দৃষ্টিকোণৰ পৰা চালে সম্ভৱতঃ প্ৰায় সঠিক শিক্ষণে যন্ত্ৰ শিক্ষণৰ বৰ্ণনাৰ বাবে এক গঠন প্ৰদান কৰে।

## তথ্যসূত্ৰ
# বাঁহ

| বাঁহ গছ Bambuseae tribe |
| --- |
|  |
| জাপানৰ এখন বাঁহনী বাৰী |
| জীৱবৈজ্ঞানিক শ্ৰেণীবিভাজন |
| ৰাজ্য: | Plantae  |
| (অশ্ৰেণীকৃত): | Angiosperms  |
| (অশ্ৰেণীকৃত): | Monocots  |
| (অশ্ৰেণীকৃত): | Commelinids  |
| বৰ্গ: | Poales  |
| পৰিয়াল: | Poaceae  |
| উপপৰিয়াল: | Bambusoideae  |
| Supertribe: | Bambusodae  |
| গোত্ৰ: | **Bambuseae** Kunth ex Dumort. |
| Subtribes |
| * Arthrostylidiinae
* Arundinariinae
* Bambusinae
* Chusqueinae
* Guaduinae
* Melocanninae
* Nastinae
* Racemobambodinae
* Shibataeinae

See the full **Taxonomy of the Bambuseae**. |
| Diversity |
| Around 92 genera and 5, 000 species |

 **বাঁহ গছ** (Bambuseae) এবিধ ঘাঁহ জাতীয় বৰ ওখ গছ। বাঁহ গছ পৃথিৱীৰ ভিতৰত খুব কম সময়ত ক্ষীপ্ৰতাৰে বৃদ্ধি হোৱা গছসমূহৰ ভিতৰত অন্যতম। এই গছ দক্ষিণ এছিয়াৰ দেশসমূহত অৰ্থনৈতিক আৰু সাংস্কৃতিক প্ৰমূল্য উল্লেখনীয়। দক্ষিণ এছিয়া আৰু পূব এছিয়াত ইয়াক গৃহ নিৰ্মান, কাগজ, ঘৰুৱা সামগ্ৰী, খাদ্যৰ উত্‍স আদি বিভিন্ন প্ৰকাৰৰ কামত ব্যৱহাৰ কৰা হয়। অসমৰ হাবিত ২৬ বিধ বাঁহ প্ৰজাতি পোৱা যায় আৰু ইহঁত গ্ৰেমিনি বা পয়েছি গোত্ৰৰ অন্তৰ্গত। বাঁহ গছ ২৪ ঘণ্টাত ৪৭.৫ ইঞ্চিলৈকে বৃদ্ধি হয়।

## প্ৰজাতি

অৰ্থনৈতিক গুৰুত্বসম্পন্ন বাঁহ প্ৰজাতিবোৰৰ ভিতৰত জাতি বাঁহ, ভলুকা বাঁহ, বিজুলী বাঁহ, কাক বাঁহ, দলৌ বাঁহ, বৰবাঁহ, বজালবাঁহ আদি।

## বাঁহ গছৰ ব্যৱহাৰ

ব্যৱহাৰিক মূল্যৰ কথালৈ লক্ষ্য কৰি বাঁহ উদ্ভিদক সততে "সেউজীয়া সোণ" বুলি অভিহিত কৰা হয়। বাঁহৰ গাজটোৰ পৰা এছাৰি ডাললৈকে গছজোপাৰ আটাইবোৰ অংশই বহুলভাৱে ব্যৱহাৰ হয়। বাঁহৰ কাঠি-কামীৰে জেউৰা-জপনা, পাচি-খৰাহী, জাপি, টেবুল, চকী, মাছ ধৰা সামগ্ৰী যেনে - জাকৈ, খালৈ, প'ল-জুলুকি আদি তৈয়াৰ কৰা হয়। বাঁহ ঘৰ বনোৱা কামতো ব্যৱহাৰ কৰা হয়। তাঁতশালৰ প্ৰায়বিলাক সামগ্ৰীয়েই বাঁহৰ পৰা তৈয়াৰ কৰা হয়। বাঁহ গছৰ পৰা কাগজ তৈয়াৰ কৰা হয়।

## খাদ্য হিচাপে

বাঁহৰ গাজৰপৰা খৰিচা তৈয়াৰ কৰা হয়। ভাৰতৰ উত্তৰ পূৰ্বাঞ্চলত পোৱা খাদ্যৰ উপযোগী বাঁহসমূহৰ প্ৰজাতিসমূহ এনেধৰণৰ :

| ৰাজ্যৰ নাম | স্থানীয় নাম |
| --- | --- |
| অৰুণাচল প্ৰদেশ | এপ' |
| হাট্‌ |
| ই আই |
| ৱইয়াং |
| বিজে |
| অসম | ভলুকা |
| জাতি |
| কাক |
| এচপাৰ |
| গাধৈ বা বৰ বাঁহ |
| মুলী |
| দলু |
| মণিপুৰ | নাট্‌ |
| চেনেই বি চান্দেল |
| মাৰিব্‌ব |
| পিচা/চেনেইবি |
| অনান্‌ |
| মাৱবি |
| মেঘালয় | বাৰৱা, ৱানক, চিট্‌শ্লাও, লাঙচেইজ, প্লাঙ |
| ডেংগা, চিয়েইজং |
| ৱাথৰী/গাজা |
| মিজোৰাম | ফুলৰুৱা, |
| ৰাৱনাল, |
| মৌটক্‌, মেম্‌ও, চৰচিপ, লাউঙটলাই, চাইহা |
| নগালেণ্ড | এনাঙ ৱাৰক, বুটগট কেৰে |
| ভেপুই, আউ, ৱানগেট্‌ ভিনেই, ৰেচউ কেৰে |
| আছি |
| আনিং, জেকিন, খুৰপি |
| চিকিম | পাৰেং |
| চয়া/মিঠা/গুলিয়া/টেম'/টম্বা/জংগলি |
| ভালু |
| চাইনীজ/জাপানীজ |
| ত্ৰিপুৰা | বাৰাক |
| বাৰি |
| মৃটিংগা |
| পিচা |
| মুলি |
| দলু |

## তথ্য সংগ্ৰহ

## চিত্ৰ সম্ভাৰ

* হালধীয়া বাঁহ, Bamboosa vulgaris
* ভলুকা বাঁহ, Bambusa balcooa
* বাঁহৰ পুলি
* বাঁহৰ গাজ

## বাহ্যিক সংযোগ

* Bamboo Structural Design ISO Standards
* Resources on Bamboo Archived 2011-06-25 at the Wayback Machine
* Bamboo Art(Video) Archived 2013-12-11 at the Wayback Machine